கேள்வி: இராஜ் ரெட்டி பற்றி நீங்கள் என்ன அறிந்துள்ளீர்கள்?
பதில்: தப்பால ராஜகோபால் "ராஜ்" ரெட்டி (Dabbala Rajagopal "Raj" Reddy ) (பிறப்பு 13 ஜூன் 1937) இவர் ஒரு இந்திய அமெரிக்கர் கணினி விஞ்ஞானி மற்றும் தூரிங்கு விருது வென்றவர் ஆவார். செயற்கை அறிவுத்திறன் ஆரம்ப முன்னோடிகளில் ஒருவரான இவர் 50 ஆண்டுகளுக்கும் மேலாக இசுட்டான்போர்டு பல்கலைக்கழகம் மற்றும் கார்னிகி மெல்லன் பல்கலைக்கழகம் பல்கலைக் கழகத்தின் பீடத்தில் பணியாற்றியுள்ளார். கார்னகி மெலன் பல்கலைக்கழகத்தில் ரோபாட்டிக்ஸ் நிறுவனத்தின் நிறுவன இயக்குநராக இருந்தார். குறைந்த வருமானம், திறமையான, கிராமப்புற இளைஞர்களின் கல்வித் தேவைகளைப் பூர்த்தி செய்வதற்காக, இந்தியாவில் ராஜீவ் காந்தி அறிவு தொழில்நுட்ப பல்கலைக்கழகத்தை உருவாக்க உதவுவதில் இவர் முக்கியப் பங்கு வகித்தார். ஐதராபாத்தின் சர்வதேச தகவல் தொழில்நுட்ப நிறுவனத்தின் தலைவராகவும் உள்ளார். செயற்கை அறிவுத்திறன் துறையில் பணியாற்றியதற்காக 1994 ஆம் ஆண்டில் கணினியியல் மிக உயர்ந்த விருதான தூரிங்கு விருது பெற்ற ஆசிய வம்சாவளியைச் சேர்ந்த முதல் நபர் இவராவார். File:RRCMU1998.jpg
கேள்வி: இராஜ் ரெட்டி - தொழில் பற்றி விளக்கவும்.
பதில்: ரெட்டி கணினி அறிவியல் மற்றும் ரோபாட்டிக்ஸ் பல்கலைக்கழக பேராசிரியராகவும், கார்னிகி மெல்லன் பல்கலைக்கழகம் கணினி அறிவியல் பள்ளியில் மொசா பிண்ட் நாசர் தலைவராகவும் உள்ளார். 1960 முதல், ஆஸ்திரேலியாவில் ஐபிஎம் நிறுவனத்திலும் பணியாற்றினார். இவர் 1966 முதல் 1969 வரை இசுட்டான்போர்டு பல்கலைக்கழகம் கணினி அறிவியல் உதவி பேராசிரியராக இருந்தார். இவர் 1969 இல் கணினி அறிவியலின் இணை பேராசிரியராக கார்னிகி மெல்லன் பல்கலைக்கழகம் பீடத்தில் சேர்ந்தார். இவர் 1973 இல் முழு பேராசிரியராகவும், 1984 இல் பல்கலைக்கழக பேராசிரியராகவும் ஆனார். 1979 முதல் 1991 வரை ரோபோடிக்ஸ் தொழில் நிறுவனம் மற்றும் 1991 முதல் 1999 வரை கணினி அறிவியல் பள்ளியின் தலைவர் ஆவார். ஐதராபாத் சர்வதேச தகவல் தொழில்நுட்ப நிறுவனத்தின் ஆளும் குழுவின் தலைவராக உள்ளார் . ரெட்டி 1999 முதல் 2001 வரை குடியரசுத்தலைவரின் தகவல் தொழில்நுட்ப ஆலோசனைக் குழுவின் இணைத் தலைவராக இருந்தார் இவர் செயற்கை நுண்ணறிவுக்கான அமெரிக்க சங்கத்தின் நிறுவனர்களில் ஒருவராகவும் இருந்தார். 1987 முதல் 1989 வரை அதன் தலைவராக இருந்தார். இஸ்ரேலில் அமைதிக்கான பெரெஸ் மையத்தின் சர்வதேச ஆளுநர் குழுவில் பணியாற்றினார். அவர் அவசரநிலை மேலாண்மை மற்றும் ஆராய்ச்சி நிறுவனம் மற்றும் சுகாதார மேலாண்மை மற்றும் ஆராய்ச்சி நிறுவனம் http://www.hmri.in/gov-brd.aspx ஆகியவற்றின் ஆளும் குழுக்களின் உறுப்பினராகப் பணியாற்றினார். இது இந்தியாவில் கிராமப்புற மக்களுக்கு செலவு குறைந்த சுகாதார பாதுகாப்பு வழங்க தொழில்நுட்பத்தால் இயக்கப்பட்ட தீர்வுகளைப் பயன்படுத்துகிறது.